Nr. 5005/26.03.2024
REFERAT DE APROBARE,


Subsemnatul Bucuroiu Constantin, primar al Oraşului Boldeşti-Scăeni, supun spre analiza șiaprobarea Consiliului Local "Proiectul de hotărâre privind aprobarea tipului de suport alimentar diferenţiat precum şi modalitatea de  distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”.

În baza prevederilor O.U.G. nr. 57/2019 privind Codul administrativ, cu modificările și completările ulterioare, a Hotărârii de Guvern, nr. 24/2024 privind instituirea Programului naţional "Masă sănătoasă", a Hotărârii de Guvern, nr. 177/2024 privind repartizarea pe unităţi adminsitratibv-teritoriale şi pe unităţi de învăţământ preuniversitar de stat pe anul 2024, pentru finanţarea Programului naţional "Masă sănătoasă", precum şi a Odinului ministrului educaţiei nr. 3840/2024 privind aprobarea Listei unităţilor de învăţământ preuniversitar incluse în Programului naţional "Masă sănătoasă", vă prezint următoarele:

- 
Pentru finanţarea Programului naţional "Masă sănătoasă", în perioada desfăşurării activităţilor didactice din învăţământul preuniversitar de stat în anul 2024, se alocă bugetelor locale ale unităţilor/subdiviziunilor administrativ-teritoriale sume defalcate din taxa pe valoarea adăugată pentru finanţarea cheltuielilor descentralizate la nivelul comunelor, oraşelor, municipiilor, sectoarelor şi municipiului Bucureşti, în cuantum de 1.019.223 mii lei, oraşului Boldeşti-Scăeni fiindu-i repartizată suma de 1734 mii lei pentru 781 beneficiari (elevi şi preşcolari) din cadrul Şcolii gimnaziale „Mihai Viteazul’ Boldeşti-Scăeni;
-
Potrivit dispoziţiilor art. 3 alin. (3) din HG nr. 24/2024 „Tipul de suport alimentar diferenţiat,precum şi modalitatea de distribuire a acestuia elevilor şi preşcolarilor se stabilesc la solicitarea directorului unităţii de învăţământ, cu aprobarea consiliului de administraţie, şi se propun ordonatorului principal de credite al unităţii/subdiviziunii administrativ-teritoriale, care le supune aprobării consiliului local”;

-
Prin adresele înregistrate sub numărul 4836.22.03.2024 şi sub nr. 4991/26.03.2024, Şcoala gimnazială „Mihai Viteazul’ Boldeşti-Scăeni notifică faptul că în acdrul consiliului de administraţie s-a aprobat tipul de suport alimentar, constând în pachet alimentar,  iar distribuirea pachetelor să se facă în intervalul orar 09,00-9,30 şi 12,30-13,00, pentru structurile unde programul de  funcţionare se desfăşoară în două schimburi şi în intervalul orar 09,00-9,30 pentru structurile unde programul de  funcţionare se desfăşoară într-un  schimb.
Faţă de cele mai sus prezentate propun:

·  aprobarea tipul de suport alimentar, constând în pachet alimentar, ce se va acorda elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”;
· Aprobarea modalităţii de distribuire a pachetelor ca fiind în intervalul orar 09,00-9,30 şi 12,30-13,00, pentru structurile unde programul de  funcţionare se desfăşoară în două schimburi şi în intervalul orar 09,00-9,30 pentru structurile unde programul de  funcţionare se desfăşoară într-un  schimb;

În speranța aprobării, vă mulțumesc anticipat!

                                                    PRIMAR,

BUCUROIU CONSTANTIN
Consiliului Local al Oraşului Boldeşti-Scăeni
